161 personer fra Region Nordjylland blev spurgt om deres holdning til sort arbejde. 49 procent sagde i høj eller meget høj grad ja tak. 80 procent af de adspurgte giver skattesystemet skylden for det sorte arbejde. - Det er et problem, at vi har et skattesystem, der i den grad tilskynder til at få udført sort arbejde. Det betyder, at statskassen går glip af indtægter, samtidig med at det er konkurrenceforvridende over for dem, der udfører arbejdet hvidt, siger formand for DI Aalborg, Peter Rindebæk. Ifølge undersøgelsen ønsker 44 pct. af de adspurgte nordjyder, at mellem- og topskatten afskaffes i forbindelse med en skattereform.

Referat:
Hele 49 procent af nordjyderne takker ja til sort arbejde. Kun 11 procent afviser, det viser en ny Megafon måling lavet for DI.